Hovedpine, kvalme, opkast og dårlig søvn, der bliver afbrudt flere gange i løbet af natten.

Alle disse symptomer oplever Susan Nielsen hos sin datter, der går i 1. g i gymnasiet.

Hun er sikker på, det netop er gymnasiets konstante pres med afleveringer og fraværsopgørelser, som stresser datteren:

- Vi var en uge i Spanien, og hendes hovedpine dalede markant bare i den uge. Hun sov også bedre. Da vi kom hjem igen, kom symptomerne tilbage for fuld kraft, siger Susan Nielsen.

Læs også : Unge søger hjælp mod eksamensangst

Det påvirker også resten af familien, at datterens humørsvingninger er mere, end man kan forvente af en teenager. For de må gå på listefødder for ikke at starte et skænderi:

- Det kommer tit om aftenen, hvis hun laver lektier. Så skal man ikke sige noget forkert, så har vi et stort skænderi, og det ender med, at hun græder i lang tid, siger Susan Nielsen.

Hun har prøvet at tage datteren med til kranio sakral terapi, psykolog og andre slags behandlinger. Det hjælper da også.

Men Susan Nielsen har sagt til datteren, at hvis hovedpinen ikke forsvinder, så skal hun måske tage en pause fra gymnasiet: